บลจ.แมนูไลฟ์ คงเป้าดัชนี 850 จุด
บลจ.แมนูไลฟ์ (ประเทศไทย) คงเป้าดัชนีสิ้นปี 2553 ที่&nbsp; 850 จุด&nbsp; คาดเศรษฐกิตจะโต 3.0-3.5 %
29 มี.ค. 2553

บลจ.แมนูไลฟ์ (ประเทศไทย) คงเป้าดัชนีสิ้นปี 2553 ที่  850 จุด  คาดเศรษฐกิตจะโต 3.0-3.5 % 
นายพนุกร จันทรประภาพ ผู้อำนวยการฝ่ายตราสารทุน บริษัทหลักทรัพย์จัดการกองทุน (บลจ.) แมนูไลฟ์ (ประเทศไทย) กล่าวว่า บลจ.แมนูไลฟ์ ยังคงคาดการณ์เป้าหมายดัชนีสิ้นปี 2553 ไว้ที่ 850 จุด โดยมีสมมติฐานว่า กำไรบริษัทจดทะเบียนในปีนี้จะเติบโตประมาณ 10 - 15 %
เศรษฐกิจไทยจะปรับตัวเป็นบวกในปีนี้ โดยคาดว่า อัตราการขยายตัวทางเศรษฐกิจ จะเพิ่มขึ้น 3.0-3.5% จากมาตรการกระตุ้นเศรษฐกิจของรัฐบาล ประกอบกับเศรษฐกิจโลกที่เริ่มฟื้นตัวอย่างต่อเนื่อง 
“ผลตอบแทนของการลงทุนในตลาดหลักทรัพย์ในปีนี้ น่าจะมีทิศทางเดียวกับเศรษฐกิจและอัตราการเติบโตของกำไรของบริษัทจดทะเบียน ประกอบกับปัจจัยบวกจากเม็ดเงินลงทุนของต่างประเทศ เนื่องจาก valuation และปัจจัยพื้นฐานของตลาดไทยยังคงอยู่ในระดับที่น่าสนใจเมื่อเปรียบเทียบกับประเทศในเอเชีย โดยยังคงมีค่า Price-to-Book (P/BV) ต่ำกว่าประเทศเพื่อนบ้านในภูมิภาคอยู่ถึง 20%”  นายพนุกร กล่าว
อย่างไรก็ตาม นายพนุกร กล่าวว่า ยังคงต้องติดตามปัจจัยเสี่ยงจากทั้งในและต่างประเทศ ไม่ว่าจะเป็นปัจจัยทางการเมืองในประเทศ แนวโน้มเงินเฟ้อที่อาจจะสูงกว่าที่คาด เนื่องจากราคาสินค้าโภคภัณฑ์ที่ปรับตัวสูงขึ้น ตลอดจนความเสี่ยงจากการทยอยลดสภาพคล่องในระบบการเงินของรัฐบาลกลางประเทศต่างๆ หลังจากที่เศรษฐกิจมีแนวโน้มดีขึ้น  
นอกจากนี้ บลจ.แมนูไลฟ์ (ประเทศไทย) มีมติให้จ่ายเงินปันผลของกองทุนเปิด แมนูไลฟ์ สเตร็งค์ อิควิตี้ ปันผล (MS-EQ DIV) เป็นครั้งที่ 3 ในอัตราหน่วยลงทุนละ 0.70 บาท โดยกำหนดวันปิดสมุดทะเบียน เพื่อสิทธิในการรับเงินปันผลในวันที่ 25 มี.ค. และกำหนดจ่ายเงินปันผลภายในวันที่ 1 เม.ย.
การจ่ายเงินปันผลในครั้งนี้ เป็นการจ่ายเงินปันผลครั้งที่ 3 ตั้งแต่ปี 2552 รวม 3 ครั้ง ทั้งสิ้น 1.95 บาท